**รายงานการประชุมกำนัน ผู้ใหญ่บ้าน ฯลฯ**

**ประจำเดือนกุมภาพันธ์ 2567 ครั้งที่ 2/2567**

**วันที่ 5 กุมภาพันธ์ 2567 เวลา 09.00 น.**

**ณ ห้องประชุมอำเภอแม่ระมาด ชั้น 2 อำเภอแม่ระมาด จังหวัดตาก**

**…………………………………………………….**

**ผู้เข้าร่วมประชุม**

1. นายปริญญา สายโรจน์ นายอำเภอแม่ระมาด
2. นายอชิตพล แก้วประเสริฐ ปลัดอำเภอแม่ระมาด
3. พ.ต.ท.สุทัศน์ คำถาเครือ (แทน) ผู้กำกับการสถานีตำรวจภูธรแม่ระมาด
4. นายพิทักษ์ ศิลา (แทน) ผู้อำนวยการโรงพยาบาลแม่ระมาด
5. นายขวัญชัย กันทะใจ สาธารณสุขอำเภอแม่ระมาด
6. นางนิภาพร วงศ์สะอาด เกษตรอำเภอแม่ระมาด
7. นายสุมิตร พันเรืองเดช พัฒนาการอำเภอแม่ระมาด
8. นายสุนทร หล่อปรีชากุล ปศุสัตว์อำเภอแม่ระมาด
9. นายอภิชัย คำลำปาง ท้องถิ่นอำเภอแม่ระมาด
10. ร.ท.ปรีชา จบศรี หัวหน้าชุดพัฒนาสัมพันธ์มวลชน ที่ 3105
11. จ.ส.ท.พิเชษฐ์ พิมสาร ผู้บังคับกองร้อยทหารพราน ที่ 3506
12. นายเจริญ สุกจันทร์ คณะกรรมการธรรมาภิบาลภาคประชาสังคม

**เริ่มประชุมเวลา 09.00 น.**

 เมื่อที่ประชุมพร้อมแล้ว นายปริญญา สายโรจน์ ตำแหน่ง นายอำเภอแม่ระมาด กล่าวเปิดการประชุมประจำเดือน**กุมภาพันธ์ 2567** ตามระเบียบวาระ ดังนี้

**พิธีก่อนวาระการประชุม**

1. **กิจกรรมสวดมนต์/ร้องเพลงชาติไทย/ร้องเพลงสรรเสริญพระบารมี**
2. **มอบเกียรติบัตรชมเชยให้แก่ กำนัน ผู้ใหญ่บ้าน ฯลฯ**

**2. แนะนำข้าราชการย้ายมาดำรงตำแหน่งใหม่**

**ระเบียบวาระที่ 1 เรื่อง ประธานแจ้งที่ประชุมทราบ**

 - ขอขอบคุณทุกส่วนราชการ หน่วยงานรัฐวิสาหกิจ องค์กรปกครองส่วนท้องถิ่น กำนันและผู้นำในพื้นที่ในการเตรียมการรับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี กำหนดเสด็จพระราชดำเนินมาทรงปฏิบัติพระราชกรณียกิจในพื้นที่จังหวัดตาก ระหว่างวันที่ 30 มกราคม – 1 กุมภาพันธ์ 2567 ในส่วนของอำเภอแม่ระมาดกำหนดเสด็จฯ ในวันที่ 1 กุมภาพันธ์ 2567 ณ โรงเรียนท่านผู้หญิงพรสม กุลฑลจินดา หมู่ที่ 3 ตำบลสามหมื่น อำเภอแม่ระมาด จังหวัดตาก เป็นไปด้วยความเรียบร้อยครับ

**มติที่ประชุม** รับทราบ

**ระเบียบวาระที่ 2** เรื่อง การรับรองรายงานการประชุมกำนัน ผู้ใหญ่บ้าน ฯลฯ ครั้งที่ 2/2567 เมื่อวันที่ 8 มกราคม 2567 โดยอำเภอแม่ระมาดได้จัดทำรายงานการประชุมกำนัน ผู้ใหญ่บ้าน ฯลฯ

ประจำเดือนมกราคม 2567 โดยสามารถดาวน์โหลดรายงานการประชุมดังกล่าวได้ที่เว็บไซต์ อำเภอแม่ระมาด www.maeramat.com หัวข้อ “ประชุมกำนัน ผู้ใหญ่บ้าน”

**มติที่ประชุม** รับรอง

-2-

**ระเบียบวาระที่ 3 เรื่องแจ้งเพื่อทราบ**

3.1 นโยบายของผู้บังคับบัญชา/ เรื่องจากการประชุมคณะกรมการจังหวัดตาก

เมื่อวันที่ 26 มกราคม 2567

ประธาน แจ้งที่ประชุมทราบดังนี้

1) เตรียมการเปิดโครงการหลวงเลอตอ

2) การรักษาความเรียบร้อยในพื้นที่ชายแดน

3) ปัญหาหมอกควันไฟป่า

4) ปัญหาผู้ป่วย / ผู้เสพ ที่มีอาการจิตเวช และผู้ค้ายาเสพติดในพื้นที่

5) การรักษาความสงบเรียบร้อยฝในโรงเรียนและสถานีอนามัย

6) การดำเนินหารหมู่บ้านยั่งยืน (ดำเนินการทุกหมู่บ้าน)

**มติที่ประชุม** รับทราบ

**ระเบียบวาระที่ 4 เรื่องของหน่วยงานต่างๆ**

 **1) ที่ทำการปกครองอำเภอแม่ระมาด**

 **1.1 ปกครองอำเภอแม่ระมาด**

(1) การจดแจ้งการครอบครองแบลงค์กันหรือสิ่งเทียมอาวุธปืนผ่านระบบอิเล็กทรอนิกส์

 **ปลัดอำเภองานปกครองอำเภอ** แจ้งที่ประชุมทราบดังนี้ จังหวัดตากได้แจ้งให้อำเภอในฐานะนายทะเบียนท้องที่ดำเนินการขอความร่วมมือไปยังบุคคลผู้ครอบครองแบลงค์กันหรือสิ่งเทียมอาวุธป็นผู้สุจริตทุกรายซึ่งมีได้ดำเนินการแปลงแก้ไขสิ่งเทียมอาวุธปืนของตนแต่อย่างใด ให้นำแบลงค์กันหรือสิ่งเทียมอาวุธปืนที่ครอบครองมาแสดงและทำบันทึกต่อนายทะเบียนท้องที่

 ที่ตนมีภูมิลำเนาอยู่ นั้น กรมการปกครองแจ้งเพิ่มเติมว่า ได้ดำเนินการจัดทำระบบอิเล็กทรอนิกส์สำหรับจดแจ้งการครอบครอง สิ่งเทียมอาวุธปืน เพื่ออำนวยความสะดวกให้กับประชาชนผู้ครอบครองแบลงค์กันหรือสิ่งเทียมอาวุธปืนโดยสุจริตในการบันทึกข้อมูลแบลงค์กันหรือสิ่งเทียมอาวุธปืนที่ตนครอบครองอยู่ผ่านระบบอิเล็กทรอนิกส์ดังกล่าว อำเภอจึงขอให้ทุกส่วนราชการ ดำเนินการประชาสัมพันธ์ให้ประขาชนในพื้นที่ได้รับทราบถึงช่องทางอิเล็กทรอนิกส์และวิธีการใช้งานช่องทางดังกล่าว ผ่านทาง Link : https://olankgun.dopa .ge.th/ สำหรับประชาชน และ https//olankgun.dopa.co.th/admin/ เพื่อให้ที่ทำการปกครองอำเภอ ใช้บันทึกข้อมูลการครอบครองแบลงค์กันหรือสิ่งเทียมอาวุธปืนที่ตนครอบครองอยู่โดยไม่ต้องเดินทางมายังที่ว่าการอำเภอ

**มติที่ประชุม** รับทราบ

 (2) โครงการหมู่บ้านยั่งยืน (Sustainable Village) เพื่อเฉลิมพะเกียรติพระบาท สมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา

 **ปลัดอำเภองานปกครองอำเภอ** แจ้งที่ประชุมทราบดังนี้ จังหวัดตากแจ้งให้อำเภอพิจารณา คัดเลือกหมู่บ้านยั่งยืนต้นแบบ จากหมู่บ้าน / ชุมชน ที่มีผลการขับเคลื่อนโครงการฯ โดดเด่น (Best Practice) อำเภอละ 1 หมู่บ้าน โดยมีภาพประกอบก่อนดำเนินการ ระหว่างดำเนนิการ และหลังดำเนินการ รายงานให้จังหวัดทราบภายในวันที่ 15 เมษายน 2567

**มติที่ประชุม** รับทราบ

 **1.2 สำนักงานอำเภอแม่ระมาด**

(1) การจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567

 -3-

**ปลัดอำเภองานสำนักงานอำเภอ** แจ้งที่ประชุมทราบดังนี้ เนื่องในโอกาสที่พระบาทสมเด็จพระเจ้าอยู่หัว ทรงเจริญพระชนมพรรษา ๖ รอบ หรือ ๗๒ พรรษาในวันที่ ๒๘ กรกฎาคม ๒๕๖๗

นับเป็นมหามงคลสมัยพิเศษยิ่ง รัฐบาลจึงดำเนินงานการจัดงานเฉลิมพระเกียรติพระบาทสมเด็จพระเจ้าอยู่หัวเนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ โดยกำหนดระยะเวลาขอบเขตการจัดงานเฉลิมพระเกียรติฯ ระหว่างวันที่ ๑ มกราคม ๒๕๖๗ ถึงวันที่ ๓๑ ธันวาคม ๒๕๖๗ และขอเชิญชวนหน่วยงานร่วมจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ ในการนี้ เพื่อเป็นการร่วมแสดงความจงรักภักดีและสำนึกในพระมหากรุณาธิคุณรวมทั้งร่วมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ อำเภอแม่ระมาดจึงขอให้ส่วนราชการ ทุกส่วน หน่วยงานรัฐวิสาหกิจ องค์กรปกครองส่วนท้องถิ่นในพื้นที่พิจารณาดำเนินการ จัดตั้งโต๊ะหมู่ประดิษฐานพระบรมฉายาลักษณ์พระบาทสมเด็จพระเจ้าอยู่หัว พร้อมเครื่องราชสักการะ รวมทั้งประดับธงชาติไทย ธงตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ ตราสัญลักษณ์งานเฉลิมพระเกียรติฯ และประดับผ้าระบายสีเหลืองร่วมกับผ้าระบายสีขาว ตามอาคารสำนักงาน รามทั้งประดับไฟบริเวณอาคารสำนักงานให้สวยงามตามที่พิจารณาเห็นสมควรโดยดำเนินการในระยะเวลาขอบเขตการจัดงานเฉลิมพระเกียรติฯ ตลอดปี ๒๕๖๗

**มติที่ประชุม** รับทราบ

(2) การเผยแพร่บทเพลงสดุดีจอมราชา เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567

 **ปลัดอำเภองานสำนักงานอำเภอ** แจ้งที่ประชุมทราบดังนี้ ด้วยจังหวัดตากแจ้งว่า

 พระบาทสมเด็จพระเจ้าอยู่หัวจะทรงเจริญพระชนมพรรษา ๖ รอบหรือ ๗๒ พรรษา ในวันที่ ๒๘ กรกฎาคม ๒๕๖๗ นับเป็นมหามงคลสมัยพิเศษยิ่ง โดยทุกภาคส่วนได้ดำเนินกิจกรรม เพื่อแสดงออกซึ่งความจงรักภักดีและสำนึกในพระมหากรุณาธิคุณ ที่ได้ทรงปฏิบัติ พระราชกรณียกิจนานัปการ อำเภอแม่ระมาดพิจารณาเห็นว่า เพื่อเป็นการเฉลิมพระเกียรติ พระบาทสมเด็จพระเจ้าอยู่หัวเนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ จึงขอให้องค์กรปกครองส่วนท้องถิ่นทุกแห่งดำเนินการเผยแพร่บทเพลง สดุดีจอมราชา ผ่านช่องทางหอกระจายข่าวประจำหมู่บ้าน ภายหลังเสร็จสิ้นเพลงชาติ เป็นประจำทุกวัน โดยเริ่มดำเนินการตั้งแต่วันที่ ๑ มกราคม ๒๕๖๗ เป็นต้นไป

 **ประธาน** แจ้งที่ประชุมทราบดังนี้ ขอฝากองค์กรปกครองส่วนท้องถิ่น กำนัน ผู้ใหญ่บ้านในพื้นที่ ดำเนินการในเรื่องกล่าวด้วยครับ

**มติที่ประชุม** รับทราบ

 (3) การบริหารจัดการขยะมูลฝอยและการปลูกต้นไม้บริเวณพื้นที่โครงการหลวงเลอตอ

 **ประธาน** แจ้งที่ประชุมทราบดังนี้ ตามที่ พลเอก กัมปนาท รุดดิษฐ์ องคมนตรี ในฐานะประธาน กรรมการบริหารมูลนิธิโครงการหลวง ได้แจ้งให้ทุกส่วนราชการเตรียมความพร้อม ในการเปิดศูนย์พัฒนาโครงการหลวงเลอตอ โดยดำเนินการตามภารกิจที่ได้รับมอบหมาย ให้เป็นไปด้วยความเรียบร้อย อำเภอแม่ระมาดได้รับร้องเรียนกรณีปัญหาการทิ้งขยะในพื้นที่ โครงการหลวงเลอตอ และผู้ว่าราชการจังหวัดตากได้สั่งการให้อำเภอแม่ระมาด ร่วมกับ หน่วยงานที่เกี่ยวข้องดำเนินการปลูกต้นไม้ในพื้นที่โครงการหลวงเลอตอ (โดยไม่เน้นการจัดพิธี การฯ) เป็นประจำทุกเดือน โดยมอบหมายให้นายสุรพล วงศ์สุขพิศาล รองผู้ว่าราชการจังหวัด ตาก เป็นผู้กำกับดูแลการปฏิบัติ ดังนั้น เพื่อให้การเตรียมพื้นที่ โครงการหลวงเลอตอมีความ

 -4-

 พร้อมรองรับการเปิดศูนย์พัฒนาโครงการหลวงเลอตอ อำเภอแม่ระมาดจะกำหนดวันจัประชุม เกี่ยวกับเรื่องนี้อีกครั้งหนึ่งครับ

 **ประธาน** ฝากให้องค์การบริหารส่วนตำบลแม่ตื่นพิจารณาแนวทางการจัดการขยะด้วยครับ

**มติที่ประชุม** รับทราบ

 **1.3 ฝ่ายความมั่นคงอำเภอแม่ระมาด**

 (1) การป้องกันและปราบปรามบุหรี่ผิดกฎหมาย

**ปลัดอำเภองานป้องกันอำเภอ** แจ้งที่ประชุมทราบดังนี้ เนื่องจากปัญหาบุหรี่ผิดกฎหมาย ได้ทวีความรุนแรงเพิ่มมากขึ้นและกระจายไปยังหลายจังหวัดทั่วประเทศ ดังนั้น เพื่อให้การดำเนินการแก้ไขปัญหาบุหรี่ผิดกฎหมายเป็นไปด้วยความมีประสิทธิภาพ และบรรลุผลสัมฤทธิ์อย่างเป็นรูปธรรม จึงขอให้พิจารณาดำเนินการ ดังนี้

 ๑. นำข้อมูลสถานการณ์ปัญหาความรุนแรงของบุหรี่ผิดกฎหมาย เสนอคณะกรรมการ

รักษาความมั่นคงและความสงบเรียบร้อยอำเภอ พิจารณาหาแนวทางการป้องกัน และปราบปรามบุหรี่ผิดกฎหมาย และบรรจุเข้าเป็นส่วนหนึ่งในแผนการป้องกันและปราบปรามการกระทำความผิดทางอาญาในพื้นที่อำเภอ พร้อมทั้งจัดตั้งคณะทำงาน โดยบูรณาการหน่วยงานที่เกี่ยวข้องในพื้นที่อำเภอ ร่วมเป็นคณะทำงานในการป้องกันและปราบปรามบุหรี่ผิดกฎหมาย

 ๒. บูรณาการคณะทำงานจากหน่วยงานบังคับใช้กฎหมาย ซึ่งประกอบไปด้วยพนักงาน

ฝ่ายปกครอง ทหาร ตำรวจ สรรพสามิต ศุลกากร หรือหน่วยงานอื่นที่เกี่ยวข้อง เฝ้าระวัง เข้มงวด กวดขันตรวจตรา และสอดส่อง ทั้งนี้ เพื่อเป็นการป้องกันมิให้มีผู้ประกอบการหรือร้านค้าลักลอบจำหน่ายบุรี่ผิดกฎหมายในพื้นที่เพิ่มขึ้น และป้องกันมิให้ผู้ประกอบการหรือร้านค้า ซึ่งถูกดำเนินคดีไปแล้วกลับมากระทำความผิดซ้ำอีก

 ๓. ให้กำนัน ผู้ใหญ่บ้าน และองค์กรปกครองส่วนท้องถิ่น ช่วยกันสอดส่อง ดูแล หากพบผู้ประกอบการหรือร้านค้า มีพฤติการณ์น่าสงสัยเกี่ยวกับการลักลอบจำหน่ายบุหรี่ ผิดกฎหมายให้แจ้งอำเภอทราบ และบูรณาการคณะทำงานจากหน่วยงานบังคับใช้กฎหมายที่เกี่ยวข้อง ดำเนินคดีกับผู้กระทำความผิดอย่างเด็ดขาด

**มติที่ประชุม** รับทราบ

 (2) การควบคุมการจัดการบริหารเชื้อเพลิง (การเผา) ในพื้นที่

 **ปลัดอำเภองานป้องกันอำเภอ** แจ้งที่ประชุมทราบดังนี้ ตามที่จังหวัดตาก ได้ประกาศ เรื่อง ขอความร่วมมือห้ามเผาเด็ดขาด ลงวันที่ ๓๐ พฤศจิกายน พ.ศ. ๒๕๖๖ ด้วยสถานการณ์ การเกิดไฟป่าหมอกควัน และการบริหารจัดการเชื้อเพลิงในพื้นที่เกษตรกรรมทำให้เกิดจุด ความร้อน (Hot Spot) สะสมเป็นจำนวนมากเพื่อเป็นการป้องกันและแก้ไขปัญหาการเกิด จุดความร้อนสะสม อำเภอแม่ระมาด จึงขอให้ท่านแจ้งราษฎรในพื้นที่ที่มีความจำเป็นต้อง บริหารจัดการเชื้อเพลิง (การเผา) ในพื้นที่เกษตรกรรมหรือภายในที่อยู่อาศัย ให้แจ้งความ ประสงค์การบริหารจัดการเชื้อเพลิง (การเผา) ทุกครั้ง ต่อกำนัน ผู้ใหญ่บ้านในพื้นที่ทราบ และขอให้กำนัน ผู้ใหญ่บ้านในพื้นที่ แจ้งให้อำเภอทราบก่อนการบริหารจัดการเชื้อเพลิง ดำเนินการควบคุมการผาอย่างใกล้ชิดเพื่อป้องกันมิให้เกิดไฟลุกลามไปยังแปลงข้างเคียง หากเกิดจุดความร้อนในพื้นที่ใดถือเป็นความรับผิดชอบของกำนัน ผู้ใหญ่บ้าน ในพื้นที่นั้น

**มติที่ประชุม** รับทราบ

 (3) การกำหนดเขตควบคุมไฟป่าและมาตรการในการควบคุมไฟป่าในพื้นที่ป่าอนุรักษ์ พื้นที่ป่าสงวนแห่งชาติ และพื้นที่ตามพระราชบัญญัติป่าไม้ พุทธศักราช 2484 ท้องที่ จังหวัดตาก

 **ปลัดอำเภองานป้องกันอำเภอ** แจ้งที่ประชุมทราบดังนี้ จังหวัดตากมีพื้นที่ส่วนใหญ่ เป็นพื้นที่ ป่าไม้ โดยเฉพาะพื้นที่ป่าอนุรักษ์ ได้แก่อุทยานแห่งชาติ เขตรักษาพันธุ์สัตว์ป่า เขตวนอุทยาน

 -5-

 รวมทั้งพื้นที่ป่าสงวนแห่งชาติและพื้นที่ตามพระราชบัญญัติป่าไม้พุทธศักราช 2484 ที่ผ่านมาในช่วงฤดูแล้งของทุกปี จังหวัดตากประสบปัญหาวิกฤตไปป่า และหมอกควัน ในเขตพื้นที่ป่าไม้มาโดยตลอด ถึงแม้ว่าการกระทำใดๆ รวมถึงการจุดไฟ ในเขตพื้นที่ป่าไม้ หากไม่ได้รับการอนุญาต จากพนักงาน เจ้าหน้าที่ถือว่ามีความผิดกฎหมาย ว่าด้วยการป่าไม้ และเพื่อเป็นการเตรียมความพร้อม ในการลดความรุนแรง ของสถานการณ์ การเกิดไฟป่า และหมอกควัน ในปีพ.ศ 2560 ของจังหวัดตาก จังหวัดตาก จึงได้ออกประกาศเรื่อง กำหนด เขตควบคุมไฟป่า และมาตรการในเขตควบคุมไฟป่า ในพื้นที่ป่าอนุรักษ์พื้นที่ป่าสงวนแห่งชาติ และพื้นที่ป่าตามพระราชบัญญัติป่าไม้พุทธศักราช 2484 ท้องที่จังหวัดตาก ดังนั้น จึงขอให้ทุก หน่วยงาน ให้ความร่วมมือ พร้อมทั้งประชาสัมพันธ์ ให้ประชาชน ได้ทราบโดยทั่วกัน

**ประธาน** ในที่พื้นที่ของเราก็จะมีอทยานแห่งชาติขุนพะวอ และเขตรักษาพันธุ์สัตว์ป่าแม่ตื่น

**มติที่ประชุม** รับทราบ

 (4) การดูแลรักษา คามปลอดภัยในสถานที่ราชการ

 **ปลัดอำเภองานป้องกันอำเภอ** แจ้งที่ประชุมทราบดังนี้ ด้วยสำนักเลขาธิการคณะรัฐมนตรี เมื่อวันที่ 23 มกราคม 2567 ที่มีมติเห็นชอบตามที่นายกรัฐมนตรีเสนอว่าตามที่คณะรัฐมนตรี ได้มีมติเมือวันที่ 6 กรกฎาคม 2542 (เรื่อง การปรับปรุง แก้ไข หรือยกเลิกมติคณะรัฐมนตรี เกี่ยวกับการจัดเวรรักษาการณ์ประจำสถานที่ราชการ) กำหนดให้ส่วนราชการและหน่วยงาน ของรัฐจัดให้มีเวรรักษาการณ์ประจำสถานที่ราชการหรือหน่วยงานนอกเวลาราชการและใน วันหยุดราชการ นั้น พบว่าในช่วงระยะเวลาที่ผ่านมามีครูและบุคลากรทางการศึกษาเสียชีวิต และได้รับบาดเจ็บจากการที่ต้องมาปฏิบัติหน้าเวรรักษาการณืตามมติคณะรัฐมนตรีดังกล่าวอยู่ บ่อยครั้งประกอบกับปัจจุบันมีบุคคลและเครื่องมือต่างๆ ที่สามารถนำมาใช้รักษาความ ปลอดภัยของสถานที่ราชการหรือหน่วยงานของรัฐแทนได้ เช่น การใช้พนักงานรักษาความ ปลอดภัย การจ้างเอกชนให้บริการดูแลรักษาความปลอดภัยและความสงบเรียบร้อย การติดตั้ง กล้องโทรทัศน์วงจรปิด นอกจากนี้ การให้ครูและบุคลากรทางการศึกษาอยู่เวรรักษาการณ์ใน สถานศึกษาเป็นการกำหนดหน้าที่เพิ่มเติมความเสี่ยงให้แก่ครูและบุคลากรทางการศึกษา โดยไม่จำเป็น

 **ประธาน** แจ้งที่ประชุมทราบดังนี้ ขอความร่วมมือให้เจ้าหน้าที่ตำรวจ และชุดรักษาความ ปลอดภัยประจำหมู่บ้าน (ชรบ.) จัดกำลังสอดส่องดูแลความสงบเรียบร้อย ส่วนโรงเรียน ไหนต้องการชุดเจ้าหน้าที่ไปรักษาความปลอดภัยให้ประสานมาทาวอำเภอ

**มติที่ประชุม** รับทราบ

 **1.4 ฝ่ายทะเบียนและบัตรอำเภอแม่ระมาด**

 1. “Thai ID services แบบฟอร์มติดตามสถานการณ์ดำเนินงานของหน่วยงาน ผ่าน QR Code”

 **ปลัดอำเภองานปกครองอำเภอ** แจ้งที่ประชุมทราบดังนี้ สำนักทะเบียนจังหวัดตากแจ้งซักซ้อม แนวทางปฏิบัติตามมาตรการแก้ไขปัญหาการทุจริตทางทะเบียนและบัตรประจำตัวประชาชน ตามข้อ ๒ การจัดทำบัตรประจำตัวประชาชนของบุคคลที่มีอายุเกิน ๑๕ ปีขึ้นไป และยังไม่มี รายการจัดทำบัตรประจำตัวประชาซนมาก่อน ยกเว้น บุคคลที่ได้รับการเพิ่มชื่อในทะเบียนบ้าน หรือบุคคลที่ได้รับสัญชาติไทย นั้น สำนักทะเบียนกลางแจ้งว่า เพื่อให้การปฏิบัติงาน ตามมาตรการดังกล่าว เป็นไปด้วยความเรียบร้อยและมีประสิทธิภาพ สามารถอำนวย ความสะดวกให้กับประขาชน รวมถึงสำนักทะเบียนที่รับคำร้องประกอบกับสำนักทะเบียนกลาง ได้นำนวัตกรรม “Thai ID sevces แบบฟอร์มติดตามสถานะการดำเนินงานของหน่วยงาน ผ่าน QR Code” ซึ่งพัฒนาโดยนักศึกษาสหกิจศึกษา คณะรัฐศาสตร์และรัฐประศาสนศาสตร์ มหาวิทยาลัยเชียงใหม่ เพื่อให้ประขาชนสามารถติดตามสถานะการดำเนินงาน การเปิดระบบ ในการจัดทำบัตรฯ ด้วยตนเอง จึงขอให้สำนักทะเบียนอำเภอ และสำนักทะเบียนท้องถิ่น

 -6-

 ประชาสัมพันธ์ให้กับประชาชนที่มีความประสงค์ติดตามสถานะคำร้อง สามารถสแกน QR Code ระบบ Thai ID services

**มติที่ประชุม** รับทราบ

 **2) ศูนย์ปฎิบัติการป้องกันและปราบปรามยาเสพติดอำเภอแม่ระมาด**

**(ศป.ปส.อ.แม่ระมาด) /ฝ่ายความมั่นคงอำเภอแม่ระมาด**

**ปลัดอำเภองานป้องกันอำเภอ** แจ้งให้ที่ประชุมทราบดังนี้

 (1) เรื่อง สรุปผลการดำเนินงานยาเสพติด ประจำเดือนมกราคม 2566

ศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ.แม่ระมาด)

1.1 ฝ่ายปกครองอำเภอแม่ระมาดได้เข้าทำการตรวจตราสถานบริการหรือสถาน ประกอบการ สถานบันเทิง ร้านอาหาร ร้านเกมส์/อินเตอร์เน็ต และสถานที่สำคัญต่างๆ ให้ปฏิบัติตามกฎหมาย เป็นประจำ สัปดาห์ละ 2 ครั้ง ผลการปฏิบัติงานเป็นไปด้วย ความเรียบร้อย ไม่พบการกระทำความผิดตามกฎหมายว่าด้วย สถานบริการและกฎหมายอื่น ที่เกี่ยวข้องแต่อย่างใด

 1.2 ฝ่ายปกครองอำเภอแม่ระมาด พร้อมด้วย กำนันและผู้ใหญ่บ้านในพื้นที่อำเภอ แม่ระมาด ร่วมกันตั้งจุดตรวจ/จุดสกัด ในพื้นที่อำเภอแม่ระมาด ทั้ง 6 ตำบล จำนวน 6 ครั้ง ผลปรากฏเหตุการณ์ปกติไม่พบผู้กระทำผิดกฎหมายแต่อย่างใด

 1.3 ฝ่ายปกครองอำเภอแม่ระมาดพร้อมด้วย กำนันและผู้ใหญ่บ้านในพื้นที่อำเภอ แม่ระมาดได้ร่วมกันลาดตระเวนในพื้นที่หมู่บ้าน/ชุมชนพื้นที่เสี่ยง/พื้นที่ชายแดนสถานที่สำคัญ ต่างๆ เป็นประจำสัปดาห์ละ 2ครั้ง ผลปรากฏเหตุการณ์ปกติ ไม่พบผู้กระทำผิดกฎหมาย แต่อย่างใด

 **2. ด้านการปราบปราม**

*-* จับกุมคดียาเสพติด จำนวน 13 คดี

 - ผู้ต้องหา จำนวน 13 ราย

 ข้อกล่าวหาแยกเป็น “เสพยาเสพติด” จำนวน 5 คดี

 “ครอบครอง” จำนวน 8 คดี

 “จำหน่าย” จำนวน - คดี

 “นำเข้า” จำนวน - คดี

 - ของกลาง “ยาบ้า” จำนวน 395 เม็ด

 “เฮโรอีน” จำนวน - กรัม

 “ฝิ่น” จำนวน - กรัม

 **๓. ด้านการบำบัด**

- ศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ. แม่ระมาด) ได้ส่งตัวผู้สมัครใจบำบัดฟื้นฟู เข้ารับการบำบัดฯ ในสถานพยาบาล (โรงพยาบาล แม่ระมาด) จำนวน 5 ราย

 - รายงานผลการดำเนินงานด้านการบำบัดรักษายาเสพติด ประจำเดือน มกราคม 2567 (รพ.แม่ระมาด) ต่อท้าย

 **4. ด้านการบริหารจัดการ**

 - ประชุมศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ. แม่ระมาด) ประจำทุกเดือน

**มติที่ประชุม** รับทราบ

 -7-

 **3)** **ศูนย์ดำรงธรรมอำเภอแม่ระมาด**

(1) สรุปผลการแก้ไขปัญหาหนี้นอกระบบ

 **ปลัดอำเภองานศูนย์ดำรงธรรมอำเภอ** แจ้งที่ประชุมทราบดังนี้

 ข้อมูลผู้ลงทะเบียนขอรับความช่วยเหลือ “ หนี้นอกระบบ”

 ของศูนย์อำนวยการแก้ไขปัญหาหนี้นอกระบบอำเภอแม่ระมาด จังหวัดตาก

ข้อมูล ณ วันที่ 9 กุมภาพันธ์ ๒๕๖๗

 1.การรับลงทะเบียน

 ๑.๑ มีผู้ลงทะเบียนทั้งหมด 57 ราย

 ๑.๒ ลงทะเบียนออนไลน์ 42 ราย

 ๑.๓ walk-in 15 ราย

 ๑.๔ จำนวนเจ้าหนี้ 69 ราย

 ๑.๕ มียอดรวมมูลค่าหนี้ จำนวน 12,666,๐๐๐ บาท (สิบสองล้านหกแสนหก หมื่นหกพันบาท)

 2. ความต้องการที่จะรับความช่วยเหลือ

 ๒.๑ เจรจาไกล่เกลี่ยและประนอมหนี้ให้เป็นไปตามกฎหมาย (ลดดอกเบี้ย,ขยาย ระยะเวลาชำระหนี้,พักหนี้,อื่นๆ) จำนวน 8 ราย จำนวนมูลหนี้ทั้งหมด ๒,๑๘๘,๐๐๐ บาท

 ๒.๒ จำหน่าย/ไม่ประสงค์ไกล่เกลี่ย/ติดต่อลุกหนี้เจ้าหนี้ไม่ได้ จำนวน 21 ราย

 ๒.๓ จำหน่าย/นำหนี้ในระบบมาลงระบบ จำนวน 3 ราย

 ๒.๔ ยุติเรื่อง/ชำระหนี้แล้ว มีจำนวน 4 ราย

 ๒.๕ สรุปผลการดำเนินการแก้ไขปัญหาของผู้ลงทะเบียนทั้งหมด

 ผู้ลงทะเบียน 57 ราย แก้ไขแล้ว 36 ราย มูลค่าหนี้ 9,499,๐๐๐ บาท คงเหลือ 21 ราย ยอดหนี้คงเหลือ 3,167,000 บาท

 ๓.ปัญหาอุปสรรค

 - ผู้ลงทะเบียนไม่ทราบข้อมูลเจ้าหนี้/ข้อมูลการเป็นหนี้/เจ้าหนี้ปกปิดข้อมูล

 - เจ้าหนี้หมวกกันน็อคเก็บดอกรายวันและเจ้าหนี้ปล่อยกู้ออนไลน์ส่วนใหญ่จะไม่ให้ข้อมูล / หรือความร่วมมือในการเจรจาไกล่เกลี่ยและประนอมหนี้

 - ผู้ลงทะเบียนส่วนใหญ่มีความประสงค์เพื่อหาแหล่งเงินกู้ดอกเบี้ยต่ำเพื่อชำระหนี้นอกระบบ

 - ผู้ลงทะเบียนมีชื่ออยู่จังหวัดอื่น ทำให้การประสานงานการแก้ไขปัญหาเป็นไปได้ยาก

 - โทรติดต่อเพื่อสอบถามข้อมูลผู้ลงทะเบียนเพิ่มเติมไม่รับสายหรือติดต่อไม่ได้ตามเบอร์ที่ให้ไว้

 - บันทึกข้อมูลเพิ่มแล้วไม่สามารถลบแก้ไขข้อมูลในระบบได้ทำให้ยอดหนี้หรือจำนวนผู้ ลงทะเบียนไม่ตรงกับข้อมูลจริง

 4.กิจกรรมตลาดนัดแก้หนี้ ดำเนินการจัดกิจกรรมแล้ว 2 ครั้ง

 - 1. เมื่อวันที่ 25 มกราคม 2567 ณ ศศช.บ้านห้วยหมาบ้าน ม.9 ต.แม่ตื่น ผู้เข้าร่วม 51 ราย ไม่พบปัญหาหนี้นอกระบบ

 -2. เมื่อวันที่ 30 มกราคม 2567 ณ ศาลาSMLบ้านต้นผึ้ง ม.1 ต.แม่ระมาด ผู้เข้าร่วม 13 ราย ซึ่งได้ให้คำปรึกษาการแก้ไขปัญหาหนี้นอกระบบและด้านการเงิน จำนวน 13 ราย

**มติที่ประชุม** รับทราบ

 (2) การจัดกิจกรรม “ตลาดนัดแก้หนี้” ตามข้อสั่งการของนายกรัฐมนตรีและรัฐมนตรีและรัฐมนตรีว่าการกระทรวงการคลัง

 -8-

 **ปลัดอำเภองานศูนย์ดำรงธรรมอำเภอ** แจ้งที่ประชุมทราบดังนี้

 แผนการจัดกิจกรรม “ตลาดนัดแก้หนี้” อำเภอแม่ระมาด จังหวัดตาก ดังนี้

 1. วันที่ 24 มกราคม 2567 ศศช.บ้านห้วยหมาบ้า หมู่ที่ 9 ตำบลแม่ตื่น

 2. วันที่ 31 มกราคม 25467 ศาลาอเนกประสงค์ หมู่ที่ 1 ตำบลแม่ระมาด

 3. วันที่ 7 กุมภาพันธ์ 2567 วัดแม่จะเรา หมู่ที่ 5 ตำบลแม่จะเรา

 4. วันที่ 16 กุมภาพันธ์ 2567 วัดศรีมงคล หมู่ที่ 5 ตำบลพระธาตุ

 5. วันที่ 22 กุมภาพันธ์ 2567 ศาลาอเนกประสงค์ หมู่ที่ 6 ตำบลแม่ระมาด

 6. วันที่ 28 กุมภาพันธ์ 2567 ศาลาอเนกประสงค์ หมู่ที่ 7 ตำบลแม่จะเรา

 7. วันที่ 6 มีนาคม 2567 ศาลาอเนกประสงค์ หมู่ที่ 7 ตำบลขะเนจื้อ

 8. วันที่ 15 มีนาคม 2567 ที่ทำการผู้ใหญ่บ้านหมู่ที่ 4 ตำบลแม่จะเรา

 9. วันที่ 20 มีนาคม 2567 ศาลาอนเกประสงค์ หมู่ที่ 4 ตำบลพระธาตุ

 10. วันที่ 29 มีนาคม 2567 วัดสิทราวาส หมู่ที่ 2 ตำบลแม่จะเรา

 11. วันที่ 3 เมษายน 2567 ศาลาอนเนกประสงค์ หมู่ที่ 1 ตำบลแม่จะเรา

 12. วันที่ 11 เมษายน 2567 ศาลาอนเนกประสงค์ หมู่ที่ 5 ตำบลแม่ระมาด

 13. วันที่ 19 เมษายน 2567 ศาลาอนเนกประสงค์ หมู่ที่ 7 ตำบลแม่ระมาด

 14. วันที่ 30 เมษายน 2567 ศาลาอนเนกประสงค์ หมู่ที่ 8 ตำบลแม่ระมาด

 15. วันที่ 8 พฤษภาคม 2567 ที่ทำการผู้ใหญ่บ้านหมู่ที่ 2 ตำบลแม่ระมาด

 16. วันที่ 12 พฤษภาคม 2567 ที่ทการปกครองอำเภอแม่ระมาด

 17. วันที่ 17 พฤษภาคม 2567 ที่ทำการกำนันตำบลสามหมื่น

 18. วันที่ 30 พฤษภาคม 2567 ที่ทำการผู้ใหญ๋บ้าน หมู่ที่ 8 ตำบลขะเนจื้อ

**มติที่ประชุม** รับทราบ

 **4) ศูนย์อำนวยการจิตอาสาพระราชทานอำเภอแม่ระมาด**

 (1) แผนการจัดกิจกรรมจิตอาสาพระราชทาน 904 ประจำปีงบประมาณ พ.ศ. 2567

 **ปลัดอำเภองานปกครองอำเภอ** แจ้งที่ประชุมทราบดังนี้ ขอเชิญทุกส่วนราชการเข้ากลุ่มไลน์ จิตอาสาของอำเภอแม่ระมาดด้วยนะครับ เพื่อรายงานผลการดำเนินกิจกรรมจิตอาสาในพื้นที่ ในส่วนของอำเภอกำหนดจัดกิจกรรมจิตอาสาพระราชในวันที่ 23 กุมภาพันธ์ 2567 หรืออาจ มีการเปลี่ยนแปลงได้

 **ประธาน** แจ้งที่ประชุมทราบดังนี้ ขอให้กำนัน ผู้ใหญ่บ้านในพื้นที่ดำเนินการจัดกิจกรรม จิตอาสาพระราชทานในพื้นที่แล้วรายงานผลให้อำเภอทราบด้วยนะครับ

**มติที่ประชุม** รับทราบ

 **5) สาธารณสุขอำเภอแม่ระมาด** แจ้งที่ประชุมทราบดังนี้

(1)แจ้งสถานการณ์โรคติดต่อ

 - ไข้เลือดออก

 จำนวนผู้ป่วยรายตำบล 5 อันดับแรก

|  |  |  |
| --- | --- | --- |
| ที่ | ตำบล | จำนวนผู้ป่วย |
| 1 | แม่จะเรา | 163 |
| 2 | ขะเนจื้อ | 131 |
| 3 | แม่ระมาด | 86 |
| 4 | พระธาตุ | 73 |
| 5 | แม่ตื่น | 16 |

-9-

 อัตราป่วยผู้ป่วยรายตำบล 5 อันดับแรก

|  |  |  |
| --- | --- | --- |
| ที่ | ตำบล | อัตราป่วย |
| 1 | แม่จะเรา | 1224.00 |
| 2 | ขะเนจื้อ | 1175.73 |
| 3 | พระธาตุ | 1164.83 |
| 4 | แม่ระมาด | 775.82 |
| 5 | สามหมื่น | 165.70 |

 เดือน ธันวาคม 2566 อำเภอแม่ระมาดพบผู้ป่วย ทั้งหมด 9 ราย ดังนี้

 **ตำบลแม่ระมาด พบผู้ป่วยจำนวน 4 ราย**

 หมู่ 3 พบผู้ป่วยจำนวน 2 ราย หมู่ 2 พบผู้ป่วยจำนวน 1 รายและหมู่ 6

 พบผู้ป่วยจำนวน 1 ราย

 **ตำบลขะเนจื้อ พบผู้ป่วยจำนวน 2 ราย**

 หมู่ 8 จำนวน 1 ราย และหมู่ 1 จำนวน 1 ราย

 **ตำบลแม่จะเราพบผู้ป่วยจำนวน 2 ราย**

 หมู่ 1 จำนวน 1 รายและหมู่ 5 จำนวน 1 ราย

 **ตำบลพระธาตุ พบผู้ป่วยหมู่ 5 จำนวน 1 ราย**

 - มาลาเรีย

 สถานการณ์จังหวัดตาก

 จำนวนผู้ป่วยรายอำเภอ 3 อันดับแรก และอำเภอแม่ระมาด

|  |  |  |
| --- | --- | --- |
| ที่ | อำเภอ | จำนวนผู้ป่วย |
| 1 | ท่าสองยาง | 3261 |
| 2 | อุ้มผาง | 3066 |
| 3 | พบพระ | 1676 |
|  | อำเภอแม่ระมาด | 704 |

 สถานการณ์อำเภอแม่ระมาด

 จำนวนผู้ป่วยรายตำบล 5 อันดับแรก

|  |  |  |
| --- | --- | --- |
| ที่ | ตำบล | จำนวนผู้ป่วย |
| 1 | สามหมื่น | 279 |
| 2 | ขะเนจื้อ | 241 |
| 3 | แม่ตื่น | 117 |
| 4 | แม่ระมาด | 19 |
| 5 | แม่จะเรา | 14 |

**มติที่ประชุม** รับทราบ

 **6) โรงพยาบาลแม่ระมาด** แจ้งที่ประชุมทราบดังนี้

รายงานผลการดำเนินงานด้านการบำบัดรักษายาเสพติด ประจำเดือนมกราคม 2566

1. สรุปจำนวนผู้เข้ารับกำรบ ำบัดรักษำ ปีงบประมำณ 2567 - ปัจจุบัน (1 ต.ค.66 - 30 ม.ค.67) ข้อมูลจำกระบบบสต. -ทั้งหมด 297 คน

2. ข้อมูลผู้เข้ารับกำรบำบัดฝิ่น/เฮโรอีน แยกรายตำบล ปีงบประมำณ 2567 รวม 260 คน

3. ข้อมูลผู้เข้ารับการบำบัดกลุ่มยาบ้า กัญชา ไอซ์ ทรามาดอล แบบจิตสังคมบำบัด แยกรายตำบล ปีงบประมาณ 2567 รวม 36 คน

 -10-

4.ข้อมูลผู้เข้ารับการบำบัดรักษา เดือน มกราคม 2567 จำนวน 240 คน

5. ข้อมูลการบำบัดด้วยเมทาโดน เดือน มกราคม 2567 แยกตามจุดบริการ จำนวน 7 จุดบริการ รวม 180 คน

6.ข้อมูลการบำบัดด้วยยาอมใต้ลิ้น บรูพรีนอร์ฟิน (เริ่มดำเนินการ 9 กุมภาพันธ์ 2566 ) คงเหลือ 52 คน

7. ผลงานการนำผู้มีพฤติกรรมก้าวร้าวรุนแรง จากการมีปัญหาด้านจิตเวช/ยาเสพติด(SMIV)เข้าสู่ระบบบริการ จำนวน ...2...ราย

8. วันที่ 4-5 มกราคม 2567 กลุ่มงานนจิตเวชและยาเสพติดร่วมกับหน่วยงาภาครัฐในพื้นที่อำเภอแม่ราะมาด ลงพี้นที่ตรวจหาสารเสพติดใน ปัสสาวะนักเรียน และคัดกรองการใช้สารเสพติด ณ โรงเรียนแม่ระมาดวิทยาคม พบนักเรียนกลุ่มเสี่ยงที่ใช้สารเสพติด จำนวน 21 ราย โดยจะมีการ บำบัดรักษาด้วยการบำบัดทางจิตสังคมต่อไป

**มติที่ประชุม** รับทราบ

 **7) เกษตรอำเภอแม่ระมาด** แจ้งที่ประชุมทราบดังนี้

แจ้งประชาสัมพันธ์เรื่องการวาดแปลงเพื่อยืนยันการขึ้นทะเบียนข้าว และการหยุดเผา ในพื้นที่การเกษตร

**มติที่ประชุม** รับทราบ

**8) สำนักงานพัฒนาชุมชนอำเภอแม่ระมาด**

- ไม่มีเรื่องแจ้งที่ประชุมทราบ

**มติที่ประชุม** รับทราบ

 **9) สำนักงานปศุสัตว์อำเภอแม่ระมาด** แจ้งที่ประชุมทราบดังนี้

 - แจ้งประชาสัมพันธ์การณรงค์ฉีดวัคซีนป้องกันโรคพิษสุนัขบ้าง ผ่าตัดทำหมันสุนัก และแมว (ขอให้องค์กรปกครงส่วนรท้องถิ่นดำเนินการสำรวจควมต้องการของปราชนในพื้นที่ ก่อนนะครับ)

**มติที่ประชุม** รับทราบ

 **10) สถานีตำรวจภูธรแม่ระมาด** แจ้งที่ประชุมทราบดังนี้

1. รายงานผลการปฏิบัติงานในเดือนมกราคม 2567

 2. การดูแลเด็กวัยรุ่นก่อนเหตุรุนแรง ป้องกัน กรณีคดีป้าบัวผัน

 3. การป้องกันอุบัติเหตุในพื้นที่อำเภอแม่ระมาด

 4. การดูแลความปลอดภัยในสถานศึกษา

**มติที่ประชุม** รับทราบ

 **17)** **ท้องถิ่นอำเภอแม่ระมาด** แจ้งที่ประชุมทราบดังนี้

1. โครงการถังขยะเปียกลดโลกร้อนขององค์กรปกครองส่วนท้องถิ่น ประเทศไทย

 2. การดำเนินงานโครงการธนาคารขยะ ภายใต้กระทรวงมหาดไทย ประจำปี งบประมาณ พ.ศ. 2567

 3. การขับเคลื่อนการดำเนินงานโครงการ วัด ประชา รัฐ สร้างสุข เพื่อการพัฒนาที่ ยั่งยืน

 4. การประชุมขับเคลื่อนและติดยโยบายของอำเภอแม่ระมาด ประจำปีงบประมาณ 2567

**มติที่ประชุม** รับทราบ

-11-

**ระเบียบวาระที่ 5 เรื่องเพื่อพิจารณา**

- ไม่มีเพื่อพิจารณา

**มติที่ประชุม** รับทราบ

**ระบียบวาระที่ 6** **เรื่องอื่นๆ**

 - ไม่มีเรื่องอื่นๆ

**มติที่ประชุม** รับทราบ

**ปิดการประชุม เวลา 12.00 น.**

 ลงชื่อ ม.ญ.เปรมใจ คติฌานัง ผู้จดบันทึกรายงานการประชุม

 (เปรมใจ คติฌานัง)

 ลงชื่อ อชิตพล แก้วประเสริฐ ผู้ตรวจรับรองรายงานการประชุม

 (นายอชิตพล แก้วประสริฐ)

 ปลัดอำเภอแม่ระมาด